Ο **Ταξιάρχης Φούντας** (Μεσολόγγι, 4 Σεπτεμβρίου 1995) είναι Έλληνας διεθνής ποδοσφαιριστής, ο οποίος αγωνίζεται για την αμερικανική Ντι Σι Γιουνάιτεντ ως ακραίος επιθετικός και σπανιότερα ως μέσος.

Καριέρα
-------

### Σε συλλογικό επίπεδο

Στις 17 Μαρτίου 2012, ο Φούντας πραγματοποίησε το ντεμπούτο του με την ομάδα ανδρών της ΑΕΚ ενάντια στον Αστέρα Τρίπολης και έγινε ο νεότερος παίκτης που έχει ποτέ αγωνιστεί με την ΑΕΚ στη Σούπερ Λίγκα σε ηλικία 16 ετών 6 μηνών και 13 ημερών αγωνιζόμενος για 31 λεπτά. Στις 22 Απριλίου του ίδιου έτους ο Φούντας αγωνίστηκε για πρώτη φορά ως βασικός απέναντι στη Δόξα Δράμας.

Στις 28 Οκτωβρίου 2012 έγινε ο νεότερος σκόρερ στην ιστορία της ΑΕΚ καθώς όταν άνοιξε το σκορ κόντρα στον Πλατανιά ήταν μόλις 17 ετών και 54 ημερών. Πέτυχε ακόμη ένα γκολ ενάντια στη Βέροια στις 18 Οκτωβρίου 2012 όπως και στην ισοπαλία της ΑΕΚ με τον ΠΑΣ Γιάννινα, στις 3 Νοεμβρίου του ίδιου έτους, σε έναν αγώνα που ο νεαρός μέσος είχε κερδίσει το βραβείο του πολυτιμότερου παίκτη.

Στο τέλος της περιόδου 2012-13, με τον υποβιβασμό της η ΑΕΚ προχώρησε σε χρεωκοπία με αποτέλεσμα να μείνει ελεύθερος. Στη συνέχεια συμφώνησε με την αυστριακή Σάλτσμπουργκ, με την οποία έκανε το ντεμπούτο του σε αγώνα Κυπέλλου εναντίον της Λάνκοβιτζ, στις 25 Σεπτεμβρίου 2013. Για να αποκτήσει εμπειρία και να πάρει συμμετοχές, δόθηκε στη θυγατρική της Σάλτσμπουργκ, τη Λίφερινγκ, της 2ης κατηγορίας Αυστρίας, για την περίοδο 2013-14, όμως τον Ιανουάριο του 2014 παραχωρήθηκε εκ νέου ως δανεικός στην Γκρέντιγκ. Το καλοκαίρι του 2014 ανακοινώθηκε η παραχώρησή του (και πάλι με τη μορφή δανεισμού) για έναν χρόνο στον Πανιώνιο. Την επόμενη χρονιά παραχωρήθηκε εκ νέου ως δανεικός, αυτήν τη φορά για λογαριασμό του Αστέρα Τρίπολης.

Τον Ιούλιο του 2016 επέστρεψε στον Πανιώνιο, υπογράφοντας ως ελεύθερος.

Τη σεζόν 2017-18 αγωνίστηκε στη γερμανική Σόνενχοφ Γκρόσασπαχ (3η κατηγορία Γερμανίας).

Τον Ιούλιο του 2018, επέστρεψε στο αυστριακό πρωτάθλημα, με την Σανκτ Πέλτεν. Από το 2019 μέχρι το 2022, αγωνιζόταν στην αυστριακή Ραπίντ Βιέννης, πραγματοποιώντας 68 συμμετοχές και 38 γκολ.

Τον Ιανουάριο του 2022, ανακοινώθηκε η απόκτηση του από την αμερικανική Ντι Σι Γιουνάιτεντ.

### Στις εθνικές ομάδες

Υπήρξε διεθνής με την εθνική Ελπίδων (Κ-21) το 2015, με την Παίδων (Κ-17) την περίοδο 2011-2012 και με τη Νέων (Κ-19) (2012-2014).

Τον Ιούνιο του 2015 κλήθηκε για πρώτη φορά στην εθνική Ανδρών, από τον Σέρχιο Μαρκαριάν. Το ντεμπούτο του πραγματοποιήθηκε στις 13 Ιουνίου 2015 στην εκτός έδρας αναμέτρηση εναντίον των Νήσων Φερόε για τα προκριματικά του Euro 2016, όταν αντικατέστησε τον Παναγιώτη Κονέ. Μέσα στο 2015 πραγματοποίησε τρεις συμμετοχές με την Εθνική Ελλάδος. Μετά από αυτές τις συμμετοχές όμως δεν έλαβε καμία κλήση έως τον Αύγουστο του 2020, όπου κλήθηκε ξανά από τον τότε προπονητή Τζον φαν ΄τ Σχιπ.

Στατιστικά καριέρας
-------------------

2011-2022| Περίοδος | Ομάδα | Πρωτάθλημα | Συμμ. | Γκολ |
| --- | --- | --- | --- | --- |
| 2011-2013 |  Α.Ε.Κ. | Superleague Greece | 35 | 4 |
| 2013-2016 |  Ρεντ Μπουλ Σάλτσμπουργκ | Austrian Bundesliga | 0 | 0 |
| 2013 | →  Λίφερινγκ (δανεικός) | 2. Liga | 6 | 0 |
| 2014 | →  Γκρέντινγκ (δανεικός) | Austrian Bundesliga | 7 | 0 |
| 2014-2015 | →  Πανιώνιος (δανεικός) | Superleague Greece | 26 | 4 |
| 2015-2016 | →  Αστέρας Τρίπολης (δανεικός) | Superleague Greece | 16 | 1 |
| 2017-2018 |  Σόνενχοφ Γκρόσασπαχ | 3. Liga | 14 | 1 |
| 2018-2019 |  Σαντκ Πέλτεν | 2. Liga | 21 | 4 |
| 2019-2022 |  Ραπίντ Βιέννης | Austrian Bundesliga | 68 | 38 |
| 2022- |  Ντι Σι Γιουνάιτεντ | MLS | 12 | 10 |

Παραπομπές
----------

1. ↑  «Ο Ταξιάρχης Φούντας έκλεισε σε ομάδα του MLS με ποσό ρεκόρ». *NewsIT*. 25 Ιανουαρίου 2022. Ανακτήθηκε στις 26 Ιανουαρίου 2022.
2. ↑  Φούντας, ο νεότερος ποδοσφαιριστής στην ιστορία της ΑΕΚ, www.onsports.gr
3. ↑  Φούντας ο νεότερος, www.gazzetta.gr
4. ↑  «Ο Φούντας έγινε ο νεότερος σκόρερ της ΑΕΚ, www.difernews.gr». Αρχειοθετήθηκε από το πρωτότυπο στις 30 Οκτωβρίου 2012. Ανακτήθηκε στις 1 Ιανουαρίου 2013.
5. ↑  Ο Φούντας έγραψε ιστορία στην ΑΕΚ, www.sport24.gr
6. ↑  Υπέγραψε στον Πανιώνιο ο Φούντας, www.a-sports.gr
7. ↑  Στον Αστέρα ο Φούντας, www.sport-fm.gr
8. ↑  Ανακοινώθηκε από τον Αστέρα ο Φούντας, www.sport-fm.gr
9. ↑  Επέστρεψε στον Πανιώνιο ο Φούντας, www.ethnos.gr
10. ↑  «Πήγε στην Σόνενχοφ ο Φούντας». *SDNA*. 20 Σεπτεμβρίου 2017. Ανακτήθηκε στις 26 Ιανουαρίου 2022.
11. ↑  Ρουχωτάς, Άγγελος (13 Ιουλίου 2018). «Στη Ζανκτ Πέλτεν ο Φούντας». *sportime.gr*. Ανακτήθηκε στις 26 Ιανουαρίου 2022.
12. ↑  «Για τέσσερα χρόνια στη Ραπίντ ο Ταξιάρχης Φούντας!». *Sportsup.gr*. 9 Μαΐου 2019. Ανακτήθηκε στις 26 Ιανουαρίου 2022.
13. ↑  «Ο Ταξιάρχης Φούντας έκλεισε σε ομάδα του MLS με ποσό ρεκόρ». *NewsIT*. 25 Ιανουαρίου 2022. Ανακτήθηκε στις 26 Ιανουαρίου 2022.
14. ↑  Μέσα Νίνης - Ταυλαρίδης, πρώτη για Φούντα, www.sport-fm.gr
15. ↑  «Εθνική: Με το "σπαθί" του ο Φούντας!». *novasports.gr*. 27 Αυγούστου 2020. Ανακτήθηκε στις 6 Οκτωβρίου 2022.

Πηγές
-----

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* Το προφίλ του Ταξιάρχη Φούντα στο transfermarkt.co.uk
* Η καριέρα του Ταξιάρχη Φούντα στο www.soccerway.com
* Κιτρινόμαυρη... ταξιαρχία!
* ΑΕΚ: Ο Φούντας «τσεκάρεται» από την Έβερτον
* Φούντας: «Ετοιμος για 11άδα»!